ԵՐԵՎԱՆ, 16 ՕԳՈՍՏՈՍԻ, ԱՐՄԵՆՊՐԵՍ: «Գազպրոմ Արմենիա» ՓԲԸ-ն տեղեկացնում է, որ պրոֆիլակտիկ վերանորոգման, ձմռան նախապատրաստական աշխատանքներ կատարելու նպատակով օգոստոսի 17-ին ժամը 10:00-ից մինչև ժամը 16:00 դադարեցվելու է Կենտրոն վարչական շրջանի Այգեստան թիվ 9, 10, 11 փողոցներով պարփակված թաղամասի գազասպառողների գազամատակարարումը: «Արմենպրես»-ին այս մասին տեղեկացրին «Գազպրոմ Արմենիա» ընկերության հասարակայնության հետ կապերի ծառայությունից: